2022

Taghyrtyn 
 Jerrey Geuree 
 1 Jerrey Geuree – Haink y Paarteeys Tarmaynagh Ooilley-ghoaillagh Ardjynagh 'stiagh ayns bree, yn ard seyr-chochionneeaght smoo 'sy theihll. Ta'n ard goaill stiagh yn Austrail, Brunei, y Chamboyd, y Çhapaan, y Çheen, y Çheer Thai, y Chorea Yiass, ny h-Ellanyn Philippeenagh, yn Indoneesh, y Laos, Myanmar, Singapore, y Teelynn Noa, y Valaysia, as y Vietnam.
 15 Jerrey Geuree - Ren bruightey mooar Hunga Tonga, volcaan mooar fo-vooiragh 'sy Tongey, toshiaghey raaue tsunami 'syn Austrail, 'sy Chanadey, 'sy Çhillee, ayns Fiji, 'sy Çhapaan, 'sy Teelynn Noa, ayns Samoa, as ayns ny Steatyn Unnaneysit. 

 Toshiaght Arree 
 6 Toshiaght Arree – Ren y Venrein Ealisaid II kelloorey e "Jubilee Platinum", cowraghey 70 bleeaney myr Benrein y Reeriaght Unnaneysit.
 21–24 Toshiaght Arree – Ren Eaghtyrane y Roosh Vladimir Putin fo-screeu slattys ren fogrey magh seyrsnys Phobblaght Heayagh Luhansk as Phobblaght Heayagh Donetsk voish yn Ookraan, as, dyn bwooise da deyrey as lhiettrimyssyn eddyr-ashoonagh, chur eh toshiaght rish slane ruegys er yn Ookraan; leah 'sy voghrey er 24 Toshiaght Arree woaill tilganeyn baljyn er feie'n Ookraan, goaill stiagh Kyiv, Lviv, Kharkiv, as Odesa.

 Mayrnt 
5 Mayrnt – Ren ronseyderyn 'syn Antarctagh feddyn yn Endurance, hie fo ushtey ayns 1915 car turrys-contoyrtys Ernest Shackleton.
7 Mayrnt – Pandemagh COVID-19: Hie lhieen ny merriu er feie ny cruinney voish COVID-19 ny s'yrjey na 6 millioonyn.

 Averil 
3 Averil – Ruegys Rooshagh er yn Ookraan: As forsaghyn Rooshagh cooyllaghey voish ardjyn faggys da Kyiv, ren yn Ookraan cassid er y Roosh bentyn rish kimmeeyssyn caggee, mastey cowraghyn dy ghunveryssyn neulhiettrimagh jeh shivoil, goaill stiagh traartys Bucha.

 Boaldyn 
 12 Boaldyn – Ghow fwirran co-obbragh yn Event Horizon Telescope soilshaghey magh y chied jalloo jeh Sagittarius A*, yn towl doo sur-ghloutagh ec çheshvfean Raad Mooar Gorree.

 Mean Souree 
 4 Mean Souree – Va'n aa-ghineraal Bajram Begaj reiht myr y 9oo Eaghtyrane er yn Albaan liorish y pharlamaid 'sy chiarroo bout jeh'n reihys.

 Jerrey Souree 
 8 Jerrey Souree – Va aa-Ard-vinishter y Çhapaan Shinzo Abe marrooit tra v'eh loayrt ec oraaid heayagh ayns Nara, y Çhapaan.
 11 Jerrey Souree – Va'n chied jalloo obbree voish Fodreayrtan Spoar James Webb anchoodit da'n phobble as eh taishbyney yn dossan co-rollageyssyn SMACS 0723.

 Luanistyn 
 12 Luanistyn – Va Salman Rushdie, y noaskeealagh Goaldagh-Americaanagh va ruggit 'syn Injey, saiht ram keayrtyn as eh er çhee leaght theayagh y chur ec Undinys Chautauqua ayns Chautauqua, York Noa, ny Steatyn Unnaneysit.

 Mean Fouyir 
 1 Mean Fouyir – Skeayll ny h-Ashoonyn Unnaneysit tuarystal ta gra foddee dy vel campyn pryssoonys Xinjiang as kynney-ghunverys ny Uyghuree liorish reiltys y Çheen nyn gimmeeyssyn noi'n çheelnaue.
 8 Mean Fouyir – Hooar Benrein Ealisaid II y Reeriaght Unnaneysit as 14 rheaymyn y Cho-unnaneys baase ayns Cashtal Balmoral ayns Nalbin as ee 96 bleeaney d'eash. Haink e mac Çhalse III y Reeriaght Unnaneysit stiagh ayns e ynnyd myr Ree.

 Jerrey Fouyir 
 8 Jerrey Fouyir – Ruegys Rooshagh er yn Ookraan: Haghyr bleaystey er Droghad y Chrimeea ta kiangley yn Chrimeea rish y Roosh. Varr yn bleaystey troor as haghyr lieh-huittym jeh'n ynrican raad eddyr y lieh-innys as y Roosh myr eiyrtys.

 Sauin 
 11 Sauin – Ruegys Rooshagh er yn Ookraan: Ren forsaghyn Ookraanagh seyrey Kherson, yn ynrican preeu-valley queiggagh va goit ec y Roosh voish toshiaght y chaggey.
 20 Sauin–18 Nollick – Haghyr Cappan FIFA y Theihll, 2022 'sy Chatar as v'eh cosnit ec yn Argenteen.
 30 Sauin – Skeayll OpenAI magh ChatGPT, bot cowag far-inçhynagh foddee feyshtyn y eaysley as traghtyn y screeu.

 Mee ny Nollick 
 5 Nollick – Ren y National Ignition Facility cooilleeiney lossey co-lheie, clagh meeilley mooar ayns lhiassaghey bree co-lheie çheshveanagh.

 Baaseyn 
Jerrey Geuree
 6 Jerrey Geuree
 Peter Bogdanovich, stiureyder fillym Americaanagh (r. 1939)Peter Bogdanovich, Oscar-Nominated Director and Champion of Hollywood’s Golden Age, Dies at 82 
 Sidney Poitier, aghteyr, sheerloayreyder as ambasseydeyr Bahaamagh-Americaanagh (r. 1927)Sir Sidney Poitier dead: Oscar-winning Hollywood star tragically dies as tributes pour in 
 13 Jerrey Geuree – Jean-Jacques Beineix, stiureyder fillym Frangagh (r. 1946)Jean-Jacques Beineix, le réalisateur de 37°2 le matin, est décédé 
 16 Jerrey Geuree – Ibrahim Boubacar Keïta, 5oo Eaghtyrane as 6oo Ard-vinishter Valee (r. 1945)Mali's ousted president Ibrahim Boubacar Keita dies, former minister says 
 18 Jerrey Geuree – Y Reejerey David Cox, staddyseyr Sostynagh (r. 1924)Sir David Cox, 1924-2022 
 19 Jerrey Geuree – Gaspard Ulliel, aghtyer Frangagh (r. 1984)French actor Gaspard Ulliel dies in skiing accident, aged 37 
 20 Jerrey Geuree – Meat Loaf, arraneydyer as aghteyr Americaanagh (r. 1947)Meat Loaf: Bat Out of Hell singer dead at 74 
 22 Jerrey Geuree – Thích Nhất Hạnh, maynagh Buddhagh as immeaghtagh shee Vietnamagh (r. 1926)Thich Nhat Hanh, Zen teacher who popularized mindfulness in the West, dies at 95 

Imraaghyn